b'\n_START_ARTICLE_\nFredrik S\xc3\xb6derstr\xc3\xb6m\n_START_SECTION_\nTrenerkarriere\n_START_PARAGRAPH_\nEtter at S\xc3\xb6derstr\xc3\xb6m la opp som aktiv ishockeyspiller i 1997, begynte han umiddelbart \xc3\xa5 engasjere seg p\xc3\xa5 trenerfronten. I perioden 1997-2003 trente han diverse lag p\xc3\xa5 aldersbestemt niv\xc3\xa5 for den velkjente klubben fra hans hjemsted, Leksands IF. Han fungerte som hovedtrener i alle sesongene der, med unntak av 1998/1999-sesongen da han var assistent. _NEWLINE_Nye utfordringer sto i vente fra sesongen 2003/2004, da han fikk jobben som med \xc3\xa5 lede Nyn\xc3\xa4shamns IF, som p\xc3\xa5 spilte i Division 2 i det svenske seriesystemet. Der forble han i tre sesonger, f\xc3\xb8r ferden f\xc3\xb8rte han videre til Nyk\xc3\xb6pings HK. Han startet med \xc3\xa5 lede deres U20-lag i sesongen 2006/2007, f\xc3\xb8r han ble assistent for seniorlaget i p\xc3\xa5f\xc3\xb8lgende sesong, for deretter \xc3\xa5 v\xc3\xa6re hovedtrener i den neste. _NEWLINE_Etter tre sesonger i Nyk\xc3\xb6ping, ble det to sesonger i Olofstr\xc3\xb6ms IK. S\xc3\xa5 signerte han for Allsvenskan-klubben IK Oskarshamn, hvor han tilbragte de neste seks sesongene. _NEWLINE_Fredrik S\xc3\xb6derstr\xc3\xb6m ble presentert som Storhamar-trener den 28. april 2017. Sesongen etter ble det umiddelbart suksess da S\xc3\xb6derstr\xc3\xb6m ledet laget til sitt f\xc3\xb8rste norgesmesterskap p\xc3\xa5 ti \xc3\xa5r. I den neste sesongen ledet han laget til s\xc3\xb8lvmedalje i b\xc3\xa5de serien og sluttspillet._NEWLINE_Hans gode prestasjoner som hockeytrener i Norge, vakte oppsikt nedover i Europa. Av den grunn gikk ferden videre til Sveits, hvor skrev han under for klubben EHC Olten i mai 2019. De spiller p\xc3\xa5 niv\xc3\xa5 to, n\xc3\xa6rmere bestemt NLB.'